[{"text_idx": "#000000", "text": "Detsembri keskel tuli teade, et Kuuba kirjanike liidu liige ja teisitimo\u0303tleja Angel Santiesteban on viieks aastaks vangi mo\u0303istetud. Protsess tema u\u0308le algas neli aastat tagasi, samal ajal, kui juhtusin Kuubal olema."}, {"text_idx": "#000001", "text": "Mu tollase Kuuba-reisi to\u0303eline katarsis saabus pa\u0308ris viimasel o\u0303htul, kui otsustasime Havannas minna maailmakuulsasse Tropicana kabareesse. Rumm, vilkuvad tuled, paabulinnusuled, orkestrid. Millised tantsijannad, milline graatsia, ru\u0308tmid, erootika."}, {"text_idx": "#000003", "text": "Olime ku\u0308mne pa\u0308eva jooksul enne seda so\u0303itnud ringi mo\u0308o\u0308da \u201evabaduse saart\u201c. Ei, me ei lesinud Varaderos ega sukeldunud Santiago de Cubas. Me liikusime mo\u0308o\u0308da ku\u0308lasid ja va\u0308ikelinnu ning kohtusime Kuuba meelsusvangide la\u0308hedastega, a\u0308sja vanglast va\u0308lja saanutega, inimo\u0303igusaktivistidega ja so\u0303ltumatute raamatukogude pidajatega. Me kuulsime ku\u0308mneid ja sadu traagilisi lugusid alates vangide piinamisest kuni teisitimo\u0303tlejate laste avaliku ha\u0308bistamiseni koolis ja ajakirjanduses. Me na\u0308gime ja tundsime ise, kuidas inimesi ja\u0308litatakse ja hirmutatakse. Meile ra\u0308a\u0308giti, kuidas pisikestes ventilatsioonita vangikambrites elavad koos haiged poliitvangid ja krimkadest tu\u0308linorijad."}, {"text_idx": "#000007", "text": "Jah, nii me istusime toona seal Tropicanas, vaatasime libedaid s\u030cveitsereid, kes tuttavatele paremaid kohti mu\u0308u\u0308sid ja sigarit imevaid turiste, kes to\u0303mmusid plikasid jahtisid. Vaatasime, kuidas embasid teineteist kommunistlik silmakirjalikkus ja kapitalistlik saamahimu, mis sel maal praegu kenasti koos valitsevad."}]